95/519/EY: Komission päätös, tehty 26 päivänä heinäkuuta 1995, Ranskan kivihiiliteollisuuden hyväksi vuodeksi 1995 myöntämän tuen hyväksymisestä (Ainoastaan ranskankielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 299 , 12/12/1995 s. 0018 - 0020



KOMISSION PÄÄTÖS, tehty 26 päivänä heinäkuuta 1995, Ranskan kivihiiliteollisuuden hyväksi vuodeksi 1995 myöntämän tuen hyväksymisestä (Ainoastaan ranskankielinen teksti on todistusvoimainen) (ETA:n kannalta merkityksellinen teksti) (95/519/EY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen, ottaa huomioon jäsenvaltioiden kivihiiliteollisuuden hyväksi toteuttamia toimia koskevasta yhteisön järjestelmästä 28 päivänä joulukuuta 1993 tehdyn komission päätöksen N:o 3632/93/EHTY (1), ja erityisesti sen 2 artiklan 1 kohdan ja 9 artiklan, ottaa huomioon kivihiiliteollisuuden hyväksi tarkoitettujen tukien myöntämisen sallimisesta Ranskalle vuodeksi 1994 19 päivänä heinäkuuta 1995 tehdyn komission päätöksen 95/465/EHTY (2), jossa komissio antaa myönteisen lausunnon Ranskan kivihiiliteollisuuden toiminnan vähentämissuunnitelmasta, toteaa seuraavaa: I Ranska on ilmoittanut komissiolle 3 päivänä maaliskuuta 1995 päivätyssä kirjeessä päätöksen N:o 3632/93/EHTY 9 artiklan 1 kohdan mukaisesti rahoitustoimista, joita se ehdottaa toteutettavaksi kivihiiliteollisuuden hyväksi vuonna 1995. Ranska on toimittanut 25 päivänä huhtikuuta 1995 päivätyssä kirjeessään lisätietoja. Päätöksen N:o 3632/93/EHTY mukaisesti komission on säädettävä vuonna 1995 seuraavista rahoitustoimista: - toiminnan vähentämiseen tarkoitettu tuki kattamaan varsinaisesta toiminnasta aiheutuneet tappiot 371 miljoonaan Ranskan frangiin asti, - tutkimukseen ja kehitykseen tarkoitettu tuki 15 miljoonaan Ranskan frangiin asti, - muiden kuin varsinaisten kulujen kattamiseen tarkoitettu tuki 3 980 miljoonaan Ranskan frangiin asti. Ranskan kivihiiliteollisuuden hyväksi suunnitellut rahoitustoimet vastaavat päätöksen N:o 3632/93/EHTY 1 artiklan määräyksiä, ja komission on hyväksyttävä ne 9 artiklan mukaisesti. Tässä artiklassa määrätään erityisesti 2 artiklassa luetelluista yleisistä päämääristä ja vaatimuksista sekä mainitun päätöksen 4, 5 ja 6 artiklassa vahvistetuista erityisistä perusteista. Tarkastellessaan komissio arvioi mainitun päätöksen 9 artiklan 6 kohdan mukaisesti toimenpiteiden yhdenmukaisuutta toiminnan vähentämistä koskevien suunnitelmien kanssa, joista komissio on antanut myönteisen lausunnon. II Ranskan suunnitteleman 371 miljoonan Ranskan frangin suuruisen kivihiiliteollisuudelle päätöksen N:o 3632/93/EHTY 4 artiklan mukaisesti myöntämän määrän tarkoituksena on kattaa osittain Charbonnages de France -nimisen yrityksen varsinaisesta toiminnasta aiheutuneet tappiot. Tämä tuki kuuluu yrityksen toiminnan vähentämissuunnitelmaan, ja toiminnan on suunniteltu päättyvän lopullisesti vuonna 2005. Ottaen huomioon yrityksen toiminnan vähentämiseksi johtuvat poikkeukselliset sosiaaliset ja alueelliset seuraukset Ranskan hallitus on päättänyt työmarkkinaosapuolten kanssa porrastaa toiminnan lopettamisen vuoteen 2005 asti. Mainitun päätöksen 3 artiklan 1 kohdan mukaisesti komissio on vahvistanut kivihiilialan tuotantovuoden 1995 osalta, että tonneina ilmoitettu tuki ei kunkin tuotantoyksikön osalta ylitä tuotantokustannusten ja seuraavana tuotantovuonna odotettavissa olevan tulon välistä eroa. Mainitun päätöksen 2 artiklan 1 kohdan toisen luetelmakohdan mukaisesti tämä tuki pyrkii ratkaisemaan tuotantoyksiköiden tuotannon kokonaisvaltaiseen tai osittaiseen vähentämiseen liittyviä sosiaalisia ja alueellisia ongelmia. Edellä sanottu huomioon ottaen sekä Ranskan toimittamien tietojen perusteella vuodelle 1995 määrätty tuki on päätöksen N:o 3632/93/EHTY tavoitteisiin sekä yhteismarkkinoiden toimintaan soveltuva. III Ranskan suunnittelema 15 miljoonan Ranskan frangin suuruinen Charbonnages de France -nimiselle yritykselle päätöksen N:o 3632/93/EHTY 6 artiklan mukaisesti myönnettävä määrä on tarkoitettu kattamaan yrityksen tutkimus- ja kehityshankkeiden kustannukset. Tämän tuen, joka on vähemmän kuin 20 prosenttia yrityksen kaikkiin tutkimus- ja kehityshankkeisiin käyttämistä kuluista, avulla pyritään kaivostoiminnan alalla pääasiallisesti leikkausta ja porausta koskevan suorituskyvyn sekä turvallisuuden ja työolosuhteiden parantamiseen (erityisesti ergonomian, ilmastoinnin ja kaivoskaasuongelmia koskevan turvallisuuden tutkimuksella), kauko-ohjattavien laitteiden, kaukovalvonnan ja tiedon televisioidun lähettämisen laajempaan käyttöön, ympäristön huomioon ottoon sekä hiilen käytön osalta hiilien käyttäytymisen, tuhkan hyväksikäytön, kaasumaisten epäpuhtauksien analysoinnin ja leijukerrosten kehittämiseen. Tämä tuki, joka kaivostoiminnan alan osalta pyrkii kaivosteknologian parantamiseen sekä tuotantokustannusten vähentämiseen, mahdollistaa tukien pienentämisen. Tukea tarkastaessaan komissio varmistui siitä, että tuki noudattaa tutkimukseen ja kehitykseen suunnattua valtion tukea koskevia, yhteisön puitteissa vahvistettuja sääntöjä. Edellä mainitut seikat huomioon ottaen ja Ranskan toimittamien tietojen perusteella vuodeksi 1995 määrätty tuki soveltuu päätöksen N:o 3632/93/EHTY tavoitteisiin ja yhteismarkkinoiden toimintaan. IV Ranskan kivihiiliteollisuudelleen myönnettäväksi esittämä 3 980 miljoonan Ranskan frangin suuruinen tuki on tarkoitettu kattamaan kivihiiliteollisuuden nykyaikaistamisesta, järkeistämisestä ja uudelleenjärjestelystä aiheutuvat muut kuin varsinaiset kulut, jotka eivät liity tavanomaiseen tuotantoon (aikaisempien kausien kulut). Päätöksen N:o 3632/93/EHTY 5 artiklan mukaisesti tämä tuki kattaa kulut, jotka on erikseen mainittu päätöksen liitteessä, nimittäin: - ennen lakisääteistä eläkeikää eläkkeelle siirrettyjen työntekijöiden sosiaaliturvamaksuista aiheutuneet kustannukset, enintään 561 miljoonaan Ranskan frangiin asti, - muut uudelleenjärjestelyn ja järkeistämisen myötä työttömiksi jääneille työntekijöille maksetut poikkeukselliset kustannukset, enintään 180 miljoonaan Ranskan frangiin asti, - vero-, laki- ja hallinnollisista säännöksistä ja määräyksistä aiheutuvat jäännöskustannukset, enintään 74 miljoonaan Ranskan frangiin asti, - uudelleenjärjestelyistä aiheutuneet ylimääräiset työt, enintään 219 miljoonaan Ranskan frangiin asti, - kaivostyön vauriot, edellyttäen niiden johtuvan aikaisemmin käytössä olleista louhinta-alueista, enintään 42 miljoonaan Ranskan frangiin asti, - poikkeuksellisen sisäisen arvonalennuksen, jos se johtuu teollisuuden uudelleenjärjestelyistä, enintään 44 miljoonaan Ranskan frangiin asti, - uudelleenjärjestelyistä seuranneesta maksajien vähenemisestä johtuvan yritysten sosiaaliturvamaksujen suurenemisen, enintään 2 860 miljoonaan Ranskan frangiin asti. Tämän tuen voidaan katsoa soveltuvan yhteismarkkinoiden toimintaan, jos sen määrä ei ylitä kuluja. Tarkastettuaan toimitetut tiedot komissio toteaa, että tämä edellytys täyttyy. Edellä mainitut seikat huomioon ottaen sekä Ranskan toimittamien tietojen perusteella vuodeksi 1995 määrätty tuki soveltuu päätöksen N:o 3632/93/EHTY tavoitteisiin ja yhteismarkkinoiden toimintaan. V Komission on tarkastettava päätöksen N:o 3632/93/EHTY 3 artiklan 1 kohdan toisen luetelmakohdan ja 9 artiklan 2 ja 3 kohdan mukaisesti, että tavanomaiseen tuotantoon myönnetty tuki vastaa päätöksen 4 ja 6 artiklan perusteita. Komissiolle on tämän vuoksi ilmoitettava tuen määrä ja maksujen jakoperusteet, ON TEHNYT TÄMÄN PÄÄTÖKSEN: 1 artikla Ranskalla on lupa toteuttaa kivihiiliteollisuutensa hyväksi vuonna 1995 seuraavat toimenpiteet: - toiminnan vähentämiseen tarkoitettu tuki kattamaan varsinaisesta toiminnasta aiheutuneet tappiot 371 miljoonaan Ranskan frangiin asti, - tutkimukseen ja kehitykseen tarkoitettu tuki 15 miljoonaan Ranskan frangiin asti, - muiden kuin varsinaisten kulujen kattamiseen tarkoitettu tuki 3 980 miljoonaan Ranskan frangiin asti. 2 artikla Ranskan on ilmoitettava viimeistään 30 päivänä syyskuuta 1996 tämän päätöksen mukaisesti vuodelle 1995 maksetusta tuesta. 3 artikla Tämä päätös on osoitettu Ranskan tasavallalle. Tehty Brysselissä 26 päivänä heinäkuuta 1995. Komission puolesta Christos PAPOUTSIS Komission jäsen (1) EYVL N:o L 329, 30.12.1993, s. 12 (2) EYVL N:o L 267, 9.11.1995, s. 46